ವೃದ್ಧ ದಂಪತಿ ಬಾಳಿಗೆ ಬೆಳಕಾದ ಕಿಚ್ಚ ಸುದೀಪ್ ಚಾರಿಟೇಬಲ್ ಸೊಸೈಟಿ ಸ್ಯಾಂಡಲ್ವುಡ್ ಸೂಪರ್ ಸ್ಟಾರ್ ಕಿಚ್ಚ ಸುದೀಪ್ ರವರ ಟ್ರಸ್ಟ್ ಸಮಾಜ ಸೇವೆ ಮಾಡೋದ್ರಲ್ಲಿ ಯಾವಾಗ್ಲೂ ಮುಂದು. ಈ ಬಾರಿ ಕೂಡ ಕಿಚ್ಚ ಸುದೀಪ್ ಚಾರಿಟೇಬಲ್ ಸೊಸೈಟಿ ಮತ್ತೊಂದು ಸಮಾಜಮುಖಿ ಕೆಲಸ ಮಾಡಿದೆ. ಮಧುಗಿರಿ ತಾಲೂಕು ಸಿದ್ದಾಪುರ ಗ್ರಾಮದ ವಯೋವೃದ್ಧ ದಂಪತಿಗೆ ಸಹಾಯ ಮಾಡೋ ಮೂಲಕ ಆ ಕುಟುಂಬಕ್ಕೆ ಬೆಳಕಾಗಿದ್ದಾರೆ. ಕಳೆದ ಎರಡು ವರ್ಷದ ಹಿಂದೆ ನಾಗರಾಜ್ ಹಾಗೂ ರಾಧಮ್ಮ ದಂಪತಿ ಕಷ್ಟ ಪಟ್ಟು ಮನೆ ಕಟ್ಟಿಸಿದ್ರು. ಆದ್ರೆ ಬಡತನದಿಂದ ಕರೆಂಟ್ ಹಾಗೂ ಕಿಟಕಿ ಬಾಗಿಲು ಇಲ್ಲದೇ ಆ ಮನೆಯಲ್ಲಿ ವಾಸವಿದ್ರು. ಇನ್ನೂ, ಈ ದಂಪತಿಗೆ ಒಬ್ಬ ಮಗನಿದ್ದು ಅವರು ವಿಶೇಷ ಚೇತನರಾಗಿದ್ದಾರೆ. ಹೀಗಾಗಿ ಮನೆಗೆ ಬೇಕಾದ ಮೂಲ ಸೌಕರ್ಯ ಮಾಡಿಕೊಳ್ಳೋದು ಈ ವೃದ್ಧ ದಂಪತಿಗೆ ಕಷ್ಟವಾಗಿತ್ತು. ಈ ಬಗ್ಗೆ ಸಹಾಯ ಮಾಡಿ ಅಂತಾ ಕಿಚ್ಚನ ಬಳಿ ವೃದ್ಧ ದಂಪತಿ ಮನವಿ ಮಾಡಿಕೊಂಡಿದ್ರು. ಇದನ್ನರಿತ ಕಿಚ್ಚ ಸುದೀಪ್ ಚ್ಯಾರಿಟಬಲ್ ಸೊಸೈಟಿ ಇವರಿಗೆ ಸಹಾಯ ಮಾಡಿದ್ದಾರೆ. ಮನೆಗೆ ಕರೆಂಟ್ ಹಾಗೂ ಕಿಟಕಿ ಬಾಗಿಲುಗಳನ್ನ ಹಾಕಿಸಿಕೊಟ್ಟಿದ್ದಾರೆ. ಈ ಬಗ್ಗೆ ಕಿಚ್ಚ ಸುದೀಪ್ ಚಾರಿಟೇಬಲ್ ಸೊಸೈಟಿ ಅಧ್ಯಕ್ಷ ರಮೇಶ್ ಕಿಟ್ಟಿ ಅವರೇ ಸ್ವತಃ ಮುಂದೆ ನಿಂತು ಮೂಲ ಸೌಕರ್ಯ ಒದಗಿಸಿಕೊಟ್ಟಿದ್ದಾರೆ.